Dobrý deň,
ďakujem za otázku.
U diabetických pacientov je potrebná pri užívaní lieku BIOMEDICA Lactulosa sirup 50% 500 ml zvýšená opatrnosť, pretože liek obsahuje menšie množstvo pridružených voľných cukrov (max. 12 g galaktózy a max. 8 g laktózy v 100 ml sirupu). Pri obvyklom dávkovaní pri zápche, nepredstavuje toto množstvo cukrov pre diabetikov riziko.
Obsah galaktózy a laktózy je však potrebné vziať do úvahy pri pečeňových ochoreniach, kde sa používajú vyššie dávky.
Dávkovanie sa upravuje podľa individuálnej reakcie pacienta, obyčajne sa začína s vyššou dávkou, ktorá sa po 3 dňoch znižuje. U dospelých je počiatočná dávka  15 - 45 ml (1 - 3 polievkové lyžice) (čo zodpovedá 10,005 g - 30,015 g laktulózy) denne. Pri dlhodobom podávaní 10 - 25 ml (2 - 5 kávových lyžičiek) (čo zodpovedá 6,67 g - 16,675 g laktulózy) denne.
S pozdravom  a želaním krásneho dňa
PharmDr. Lenka Balážová
odborný zástupca BENU SK 77